Poštovani,

CZSS Velika Gorica izražava žaljenje zbog tragičnih događaja u Pagu i pridružuje se apelu centara za socijalnu skrb kojim pružamo podršku našim kolegama u Zadru.

Smatramo apsolutno neprimjerenim istupanje u javnosti nadležne ministrice i javnim optuživanjem i prije uvida u cjelokupan rad CZSS Zadar kao i postupanja nadležnih stručnih radnika.

Posebice ukoliko se zna o svim otegotnim okolnostima u kojima rade stručni djelatnici u Centrima za socijalnu skrb na području cijele RH i utjecaja koji će takvo istupanje imati na rad centara, urušavajući svaki dignitet stručnih radnika.

Podržavamo apel centara kojim javno iznose podatke o otežanim uvjetima u kojima rade.

Navodima kako i Centar za socijalnu skrb Velika Gorica ima manjak stručnih radnika, u našoj nadležnosti je veliko teritorijalno područje, također imamo manjak vanjskih stručnih suradnika u provedbi mjera obiteljsko pravne zaštite.

Na našem području nedostaje mreža različitih usluga obitelji i pojedincima (medijacije, obiteljskog savjetovanja, različitih psihosocijalnih tretmana djece, roditelja i odraslih osoba u različitim teškim životnim situacijama) što znatno otežava postupanje i rad centara.

Naš stručni rad opterećen je nizom administrativnih poslova, koji se iz godine u godinu gomilaju, kao da je to jedini način potvrde našeg stručnog rada.

Želimo napomenuti kako smo često izloženi agresivnim ispadima i napadima naših korisnika, visoko rizičnim situacijama unutar prostorija centra kao i prilikom terenskog izvida.

Stručni radnici centara za socijalnu skrb svjesni su svoje odgovornosti u postupanjima iz naše nadležnosti i bez obzira na sve otegotne okolnosti u kojima radimo i nadalje ćemo vrlo savjesno obavljati svoj rad.

Smatramo važnim razlučiti koje su mogućnosti za promjenama u rizičnim obiteljima i gdje je osobna odgovornost pojedinaca kao počinitelja prekršajnih i kaznenih djela.

 Djelatnici Centra za socijalnu skrb Velika Gorica